钦定古今图书集成/明伦汇编/官常典/第122卷 > 故袭封衍圣公赠中奉大夫河南江北等处行中书省参知政事护军追封鲁郡公谥文肃孔
## 钦定古今图书集成/明伦汇编/官常典/第122卷 > 故袭封衍圣公赠中奉大夫河南江北等处行中书省参知政事护军追封鲁郡公谥文肃孔

《思晦神道碑　　　　　　　　　》危素。

公讳思晦，字明道，孔子五十四世孙也。曾祖元孝。祖
之厚，赠亚中大夫、济宁路总管、轻车都尉、鲁郡侯。父
浣，赠通议大夫、礼部尚书、上轻车都尉、鲁郡侯。母李
氏，追封鲁郡夫人。公生至元四年七月，天姿颖秀，总
角读书，已识大义《导江张先生》。为三氏教授，公授
业焉。讲求义理，薄词章，尊德行。家贫躬耕，虽剧寒暑，
不懈于学。先生深器重之，甫年十有七，礼部公弃世，
丧葬以礼，奉母以孝闻。大德七年，游京师，国子祭酒
耶律公有尚，谋荐辟之，以亲老固辞。至大元年，太夫
人卧病，躬进药饵，衣不解带。及居丧，勺水不入口者
五日。三年丧毕，三氏教授举茂才，授范县儒学教谕。
延佑二年，调宁阳学。先是，两邑校官率以廪薄不能受职，公俭约自将，教养有法，比代皆挽留不忍舍三
年，族人合议，以公嫡长且贤，宜袭封爵，主祀事。上政
府未决，平章政事李韩公偕礼部力主之。会仁宗皇
帝问孔子之裔迨今几世，袭封为谁，李公具以对。仁
宗亲阅《谱》，曰：“以嫡应袭者，思晦也，复奚疑。”且以前袭
封秩卑俸薄，遂授中议大夫，袭封衍圣公，月俸自百
缗加至五百缗，铸印四品。泰定三年，山东廉访副使
王鹏南言：袭封上公，而秩正四品，于格弗称，且失尊
崇意。明年，升嘉议大夫。至顺三年，改铸三品印。公自
以宗祀责重，恒惧弗称，莅事之际，必敬且慎。初庙毁
于“兵，后虽苟全，而楼角围墙未备，乃竭力营度，卒复
旧规。金丝堂坏，储时祀馀赀葺新之，不足补，以己俸
绘饰从祀塑像，补完祭器礼服。请于中书置江南郡
县书籍。”尼山，毓圣之地，庙毁而碑存，居民冒耕祭田，
且百年矣。稽诸典故，言于部使者，命邹县长、沭阳令
往核之，复田百五十亩，岁入粟四十有八石，因请置
尼山书院、三氏学田三千亩在沛县之刁阳，为豪民
所据，檄州与沛县归侵疆。州官受赃败其事，公往复
辩议，再岁克定前代。封圣父齐国母鲁国公言于朝，
“宣圣封王而父爵犹公，愿加褒崇。”有旨加圣父启圣
王母王夫人。公府初止设掌书一人，书籍音乐无司
之者，金谷无任出纳者，以是为言。遂置典籍、司乐管
勾，凡三人分掌之，禄秩视国子监，且给管勾印，掌书
禄视寺监。五季时，孔永之后方盛，欲以伪灭真，乘乱
害宣圣子孙几尽。其后欲冒称公，以为不早辨则真
伪久益莫究，彼于我不共戴天，乃共拜殿庭而列于
族，可乎？遂会族人，稽典故斥绝之。《家谱》石刻既毁，因
参究《详考，〈广记〉》诸书重刻焉。元统元年，寝疾。闰月乙
巳，薨于寝，异香满室，群鹤百馀翔于上，又见神光自
东南陨于舍北云。己酉，葬祖茔西二百步。娶张氏，封
鲁郡夫人。子男一人：克坚，爵嘉议大夫，袭封衍圣公。
女四人，适李德明，孙大用、乔元善、马元用。孙男九人：
希学，嗣爵中奉大夫，袭封衍圣公；希说、希范、希进、希
麟、希凤、希顺、希尹，皆国子生；希赟，其季也。孙女二人，
曾孙男五人，女四人。公端重简默，动容不苟，嗜学诲
人，本乎真诚，于宗族尤隆恩义，尝曰：“吾蒙祖宗遗泽，
殊流同源，可不念诸或不自给者”，周之子弟皆籍于
学，教养不怠。女兄适裴氏而贫，迎养甚谨。女弟末疾
且不慧，起居必待于人，每亲为沬沭。性尚清素，疏财
好义。所居就袭封，旧廨不改作，终不构私室。其薨也，
家无尺寸之遗。公暮年多疾，未尝废书，作字端楷可
法，故三氏子孙与凡四方受业，仕而有闻于时者，多
公造就。薨之日莫不哀之，会葬者以千计。后十有七
年，赠中奉大夫、河南江北等处行中书省参知政事、
护军，追封鲁郡公，谥文肃。克坚以江浙行省左右丞
汪公泽民守兖州时所述行状，属林庙学正夏以忠
来，俾素论撰先德篆铭神道之碑。素不敢以固陋辞，
则序而为之铭。铭曰：“微子之引，笃生圣师。历聘侯国，
式扶民彝。维文肃公，五十四世，克昌其家，宏廓震厉。
导江张氏，学探本源。授业三氏，游道之园，有粲群”经，
出自屋壁。芟辟芜辞，毋俾蓁塞。濮有范县，兖之宁阳。
教行下邑，弦诵琅琅。眷兹大宗，犹秉《周礼》。袭封上公，
明断天启。超进华秩，匪公之荣。右文贵德，天下化成。
公在鲁邦，士有标准。胡不遐龄，耆硕斯陨。繄子洎孙，
丕承宠光。节惠易名，锡命炜煌。爰述始终，刻名阙里。
与国咸休，宜受多祉。